KIA Dap Ba (4), (6) Ginra Hkyak Hkyak Majan Shiga Ni
Ya yang Lahta Sam mung Kachin Sub-state, KIA Dap Ba (4) hte Dap Ba (6) ginra rai nga ai Dap Dung (2), (9) hte (8) ginra ni hta shani shagu ngu na gasat poi ni laja lana byin nga sai re......tinang KIA dap maga na hkala hkrum ai lam ni mung nga sai. Jinghpaw Mung KIA Dung (27) ginra kaw htu tawn da ai myen hpyen dap Tat.M-(88) ni hpe ndai laman tsep kawp dawm la kau sai rai nna KIA DapĀ Ba (4) de hkrai n-gun jat bang dat masai.
Hpu-nau Balawng TNLA ni hte dai ni 6/ 3/ 2016 ya shani numdaw (4) lang gasat poi laja lana byin ai hta TNLA A dap ni hku nna Myen hpyen ni a sinat kaji ni hte machyu pala bawm ni padang dip zing la lu ai lam na chye lu ai.
KIA Masat (8) Dap Dung ginra rai nga ai Nam Hkam hte Namhpaka lapran Ding Gri Bum kaw tinang KIA Dung (8) na myu tsaw ni hte Myen hpyen dap Tat.M-(99) ni 6/ 3/ 2016 ya shani jahpawt daw 10:30am kawn 1:30pm du hkra laja lana gasat poi byin ai lam na chye lu ai. Ndai Dung (8) ginra Ding Gri Bum mayan hte tinang KIA hpyen hpung ni hku nna Ka-ni sun ni hpye hkyen shamyit hkawm nga ai (3) ya ram rai sai. Myen hpyen dap hte gasat poi byin ai mung (3) ya ram nga sai.
Majan grau grau laja wa nga ai majaw aja awa kyu hpyi myit dum ya nga ga ngu yawng hpe saw lajin dat ai.
kac_Latn kac_Latn kac_Latn kac_Latn kac_Latn